As aanknopingspunt is die doleringreaksie waaroor ek geskryf het hoegenaamd nie ’n aksie teen die LGBTQI+-gemeenskap as sulks nie. Dat dit so mag gebeur, is toevallig, want enige ander direkte ontkenning van en aanslag op die Skrif verdien en lok soortgelyke reaksie uit.
Ter illustrasie van die gaping oor Skrifgesag en die interpretasie daarvan tussen die MKN en die ASM verwys ek graag na ’n uiteensetting van die omvang van die verskille in die voorbeeld hieronder:
Daaropvolgend en in reaksie daarop is ’n beoordeling van hierdie “gids” wat die Algemene Sinode se moderamen (ASM) aan die kerk beskikbaar gestel het gedoen deur Jan Louw (namens Moreleta Kairos Netwerk). Die beoordeling van die gids gee duidelikheid hoe en waar die geskille lê, soos onder andere: Die Waarheid/Bybel word nie aanvaar nie maar oor gefilosofeer, sinodebesluite wat in stryd is met ons geloof in die Bybel en belydenisskrifte word geneem; ingevolge van ’n vasgeloopheid in Skrifbeskouing wat bereik is en nie deur die Skrif gefundeer kan word nie. Die Skrif word dus gebruik – op bedrieglike wyse; met bedenklike eksegese en hermeneutiek soos “Het God werklik gesê julle mag … nie?”